cyanic-selkie/wikianc huggingface dataset:
আর্মাগেডন (২০০৬)
আর্মাগেডন (ইংরেজিঃ Armageddon) ২০০৬ সালের ডিসেম্বরের ১৭ তারিখে অনুষ্ঠিত একটি পেশাদারি কুস্তি প্রতিযোগিতা। এটি পরিচালিত হয় ওয়ার্ল্ড রেসলিং এন্টারটেইনমেন্টের (সংক্ষেপে, ডব্লিওডব্লিওই) মাধ্যমে। এটি ছিল একটি প্রিমিয়াম প্রদর্শনী যা দর্শকদের একটি নির্দিষ্ট পরিমাণ অর্থ খরচ করার মাধ্যমে দেখতে হত। প্রদর্শনীটি মার্কিন ভিডিও গেম নির্মাতা প্রতিষ্ঠান অ্যাকটিভিশন এর ব্যানারে রিচমন্ড, ভার্জিনিয়াতে প্রদর্শিত হয়। প্রদর্শনীটিতে মূলত ডাব্লিউডাব্লিউই স্ম্যাকডাউন থেকে আগত রেসলাররা অংশ নিয়েছিল।
আর্মাগেডনের প্রধান প্রদর্শনী ছিলো একটি ট্যাগ টিম ম্যাচ যার এক দলে ছিল জন সিনা ও বাতিস্তা এবং অপর দলে কিং বুকার ও ফিনলে। জন সিনা এবং বাতিস্তা ম্যাচটি জয়লাভ করেন। প্রদর্শনীটির আকর্ষণ বাড়াতে দি আন্ডারটেকার এর সাথে কেন এন্ডারসন এর একটি ম্যাচও ছিল। যেখানে দি আন্ডারটেকার, কেন এন্ডারসনকে একটি শবাধারবাহী গাড়িতে রাখার মাধ্যমে ম্যাচটি জিততে সক্ষম হন।  এছাড়াও ডেমন কেনের সাথে মন্টেল ভনটাভীয়াস পর্টারের ম্যাচ ছিল যার উদ্দেশ্য ছিল প্রতিপক্ষের শরীরে আগুন ধরিয়ে দেওয়া। এখানে ডেমন কেন  জয়লাভ করেন।
অণুষ্ঠানটি ৮,২০০ জন দর্শকের উপস্থিতিতে ৪ লক্ষ ২৩ হাজার ৫ শত ডলারের টিকেট বিক্রি করতে সক্ষম হয়। কানাডিয়ান ওয়েব পোর্টালের পেশাদারি কুস্তি বিভাগ ট্যাগ টিম ম্যাচটিকে সর্ব্বোচ্চ ৯ রেটিং দেয় ১০ এর মধ্যে। ২০০৭ সালের জানুয়ারির ১৬ তারিখে সনি মিউজিক এন্টারটেইনমেন্ট থেকে সম্পূর্ণ অণুষ্ঠানটির ডিভিডি প্রকাশিত হয়। ফেব্রুয়ারির ১৮ তারিখে ডিভিডি ডিস্ক বিক্রির চার্টে এটি ২ নাম্বারে উঠে আসে। যদিও এক সপ্তাহের মধ্যেই এটি ১০ম অবস্থানে নেমে যায়।
পটভূমি
সেপ্টেম্বরের ৮ তারিখে মি. কেনেডি স্ম্যাকডাউনে ঘোষণা করে যে, সে তার নিজের জন্য একজন নতুন প্রতিপক্ষ খুঁজছে। এমন কাউকে তার দরকার যাকে সে কখনো মোকাবেলা করেনি।ম্যানেজার থিওডোর লং তাকে দি আন্ডারটেকার এর কথা জানায়। ২০০৬ সালের অক্টোবরে অনুষ্ঠিত 'নো মার্সি'তে তাদের দুজনের মধ্যে একটি ম্যাচ অনুষ্ঠিত হয় যেখানে কেনেডি আন্ডারটেকারকে পরাজিত করে।  পরের মাসে অনুষ্ঠিত সারভাইভার সিরিজে আন্ডারটেকার ২য় বারের মত কেনেডির কাছে পরাজিত হয়।   ডিসেম্বরের ১ তারিখে অনুষ্ঠিত ডাব্লিউডাব্লিউই স্ম্যাকডাউনএ যখন আন্ডারটেকার এবং এমভিপির মধ্যে ম্যাচ হচ্ছিল তখন মার খেয়ে এমভিপি রিং এরিনা থেকে পালাচ্ছিল।কিন্তু কেনেডি তাকে বাধা দেয় এবং ফেরত পাঠানোর চেষ্টা করলে কেনেডিকেই ফাইট রিঙ এ পাঠিয়ে দেয়।আন্ডারটেকার তখন কেনেডির মুখে লাথি মারে।এদিকে পলয়নরত এমভিপিকে ডেমন কেন আক্রমণ করে।   পরবর্তীতে কেনেডি যখন রিং এ ছিল তখন  একটি শবাধারবাহী গাড়ী আসে এরিনাতে।কিছুক্ষন পড়ে হঠাত করেই শবাধারবাহী গাড়ির ভিতর থেকে দি আন্ডারটেকার বের হয়ে আসে।তাকে দেখে কেনেডি সেখান থেকে পালিয়ে যায়।তার কিছুক্ষন পরেই ডেমন কেনের সাথে কেনেডির ম্যাচ চলাকালীন  এমভিপি অবৈধভাবে হস্তক্ষেপ করলে ডেমন কেন কে জয়ী ঘোষণা করা হয়।  ডিসেম্বরের ১৫ তারিখে  স্ম্যাকডাউনে ডেমন কেন এবং আন্ডারটেকার এর সাথে কেনেডি ও এমভিপি মুখোমুখি হয়।একপর্যায়ে কেনেডি, ডেমন কেনকে করিডরে ফেলে দিয়ে শবাধারবাহী গাড়ির ড্রাইভিং সিটে বসে এবং তাকে গাড়ি চাপা দেওয়ার হুমকি দেয়।কিন্তু আন্ডারটেকার তাকে রক্ষা করে।
প্রারম্ভিক ম্যাচ
right|thumb|মন্টেল ভনটাভীয়াস পর্টার, কেনের মোকাবিলা করেছিলেন অণুষ্ঠানটির প্রথম ম্যাচে এমভিপি, ডেমন কেনের মোকাবিলা করে।প্রতিপক্ষকে রিং এর চারপাশে প্রজ্বলিত আগুনের মধ্যে ফেলতে হবে, ম্যাচটি জিততে হলে এই শর্তটি পূরন করতে হবে।এধরনের ম্যাচকে বলা হয় ইনফার্নো ম্যাচ।এটি ছিল সাত বছরের মধ্যে প্রথম ইনফার্নো ম্যাচ।  এমভিপি ম্যাচের শুরুতেই পালানোর চেষ্টা করে কিন্তু তার চারপাশের প্রজ্বলিত আগুনের জন্য সে চেষ্টা বিফল হয়।কেন তখন এমভিপিকে মারতে শুরু করে।কিন্তু এমভিপি কেনের হাত থেকে পালায় যদিও আগুনের জন্য রিং এ ফিরে আসতে বাধ্য হয় এবং কেনের কাছে মার খেতে থাকে।ম্যাচের এক পর্যায়ে ডেমন কেন, এমভিপিকে আগুনের উপর জোর করে ধরলে এমভিপির ড্রেসের পিছন দিকে আগুন ধরে যায়। তখন অফিসিয়াল স্টাফরা অগ্নিনির্বাপক যন্ত্রের সাহায্যে আগুন নিভাতে সক্ষম হন।
৩য় ম্যাচটি ছিল দ্য মিজ এবং দ্য বোগিম্যান এর মধ্যে।বেশিরভাগ সময়ই দ্য মিজ মার খেতে থাকে এবং এক পর্যায়ে চোকস্লাম শটের মাধ্যমে পিনফলে বোগিম্যান জিতে যায়।
পরবর্তী ম্যাচটি ইউনাইটেড স্টেড চ্যাম্পিয়নশিপের জন্য ক্রিস বেনোট এবং চ্যাভো গুয়েরো এর মধ্যে অনুষ্ঠিত হয়।রেফারি তাদের মধ্যে প্রতিযোগিতা শুরুর সংকেত না দিতেই চ্যাভো, বেনোটকে আক্রমণ করার চেষ্টা করে।কিন্তু বেনোট খুব দ্রুতই চ্যাভোর আক্রমণ সামলে নিয়ে পাল্টা আঘাত হানে।তারা দুজনই একে অপরকে আক্রমণ করতে থাকে।এক পর্যায়ে বেনোট তার প্রতিপক্ষকে পিনফলে ধরার চেষ্টা করলে চ্যাভো রিং এর দড়ি স্পর্শ করার মাধ্যমে সেটি প্রতিহত করে।পরক্ষনেই বেনোট তার প্রতিপক্ষের পপা এবং মুখ পিছন থেকে ধরে চ্যাভেলের সম্পূর্ণ শরীরে চাপ দিলে সে ট্যাপ আউট(পরাজয় স্বীকার করা ) করতে বাধ্য হয়।এবং বেনোট চ্যাম্পিয়নশিপ বেল্ট লাভ করে।
পঞ্চম ম্যাচটিতে গ্রেগরি হেলমস এবং জিমি, ক্রুসারওয়াট চ্যাম্পিয়নশিপের  জন্য পরস্পরের মোকাবিলা করে।গ্রেগরি জিমির ঘাড় তার হাতের নিচে রেখে ১৮০ ডিগ্রি ঘুড়িয়ে তাকে সজোরে মেঝেতে নিক্ষেপ করেন। এটি সুইঙ্গিং নিকব্রেকার নামে পরিচিত।জিমি যদিও খুব দ্রুতই ঘুরে দাড়ায় কিন্তু গ্রেগরি জিমিকে পিনফলে ধরে জিতে যায় এবং চ্যাম্পিয়ন হয়।সে যখন চলে যাচ্ছিল তখন তার মুখ থেকে রক্ত ঝরতে দেখা যায়।
মেইন ইভেন্ট ম্যাচ
thumb|[[দি আন্ডারটেকার লাস্ট রাইড ম্যাচে কেনেডির মুখোমুখি হন]] দি আন্ডারটেকার এবং কেনেডির মধ্যে হওয়া ম্যাচটিতে জিতার জন্য প্রতিপক্ষকে একটি শবাধারবাহী গাড়িতে রেখে গাড়ী ড্রাইভ করে বাইরে নিয়ে জেতে হবে। শুরুতেই দি আন্ডারটেকার কেনেডিকে রিংের বাইরে নিক্ষেপ করেন।এরপর ধারাভাষ্যকারদের সামনের টেবিলে তাকে পূনরায় সজোরে নিক্ষেপ করেন।তারপর কেনেডিকে রিঙ এ এনে মারতে শুরু করে।এভাবে  দি আন্ডারটেকার ম্যাচের পুরো নিয়ন্ত্রণ নিয়ে নেয়।এক সময় কেনেডিকে শবাধারবাহী গাড়ির উপর নিয়ে মারতে শুরু করে এবং টুম্বস্টোন পিলড্রাইভার মারে।তখন দি আন্ডারটেকার কেনেডিকে শবাধারবাহী গাড়ির ভিতরে নিক্ষেপ করে  গাড়িটিকে নিয়ে বাইরে চলে যায় এবং জয়ী হয়।
দি আন্ডারটেকারের ম্যাচটির পরে জিলিয়ান হল, লায়লা এল, অ্যাশলি ম্যাশারো এবং ক্রিস্টাল মার্শাল একটি প্রতিযোগিতায় অংশ নেয় যেখানে দর্শকরা যাকে দেখে  প্রতিক্রিয়া জানাবে তাকেই বিজয়ী ঘোষণা করা হবে।এই ইভেন্টটির সভাপতিত্ব করে সান্টাক্লজরুপী জনসন।সে প্রতিযোগিতায় অংশ নেওয়া ৪জনকেই বিজয়ী ঘোষণা করে।তারপর সে তার সান্টাক্লজএর বেশ খুলে ফেলে এবং মিউজিকের তালে তালে নাচতে থাকে এবং সেখান থেকে চলে যায়।
মেইন শো ছিলো একটি ট্যাগ টিম ম্যাচ যাতে  জন সিনা ও বাতিস্তা মোকাবেলা করেো কিং বুকার ও ফিনলের সাথে।বাতিস্তার বাম হাতে ব্যান্ডেজবাধা ছিল।দুই দলই একে অপরকে আক্রমণ করে খেলতে থাকে।জন সিনা, ফিনলের মুখ পিছন থেকে চেপে ধরে তাকে আটকে ধরে।ফিলনে সেখান থেকে মুক্ত হলেও দ্য লিটল বাস্টার্ড তখন বাইরে থেকে এসে সিনাকে মারার চেষ্টা করে।সিনা সরে যায়।এদিকে বুকার , বাতিস্তাকে মারতে চেষ্টা করলে বাতিস্তা সামনে থেকে সরে যায় এবং ফিনলে ,বুকারের থেকে আঘাত পায়।তখন বাতিস্তা বুকারকে তার সিগণেচার মুভ বাতিস্তা বোম্ব  (কাউকে উল্টোভাবে কাধে নিয়ে সজোরে মাটিতে নিক্ষেপ ) প্রয়োগ করে এবং পিনফলে ধরে জিতে যায়।
ম্যাচ পরবর্তী ফলাফল
২০০৬ সালের ডিসেম্বরের ২২ তারিখের ডাব্লিউডাব্লিউই স্ম্যাকডাউন এ বুকার এবং ফিনলে তারা জন সিনা ও বাতিস্তার সাথে একটি ম্যাচ দাবী করে।জেনারেল ম্যানেজার তাদের অণুরোধটি গ্রহণ করে ।তবে তাদের প্রতিপক্ষ হিসেবে সেদিন  দি আন্ডারটেকার এবং ডেমন কেন কে নির্বাচিত করে যদিও বুকার-ফিনলে জুটি ম্যাচটি হেরে যায়।পরবর্তীতে দি আন্ডারটেকার রয়েল রাম্বল (৩০ জন রিঙ এ ফাইট করবে এবং সর্বশেষ  রিঙ এ অবস্থানকারী বিজয়ী হবে )  জিতে নিয়ম অণুযায়ি রেসলম্যানিয়া ২৩ এ বাতিস্তার সাথে মুখোমুখি হন এবং ওয়াল্ড হেভিওয়েট চ্যাম্পিয়ন জিতেন।
ইউনাইটেড স্টেট চ্যাম্পিয়নশিপ নিয়ে ক্রিস বেনটের সাথে চ্যাভোর শত্রুতা শুরু হয়।২২শে ডিসেম্বরের স্ম্যাকডাউনে বেনট, ডিসকোয়ালিফিকেশন রুলস এ চ্যাভোকে হারায়.২০০৭ সালের জানুয়ারির ১২ তারিখের স্ম্যাকডাউনের এপিসোডে কেনেডি, বেনটকে পরাজিত করে।পরবর্তীতে বেনট চ্যাভোকে আবারও পরাজিত করে।
কেন  বনাম এমভিপি  ও আন্ডারটেকারের সাথে কেনেডির  শ্ত্রুতা খুব বেশি দীর্ঘস্থায়ী ছিল না।জানুয়ারি ১২ তারিখের পর্বে কেনেডি 'বিট দ্য ক্লক' নামে একটি  অণুষ্ঠান শুরু করে যেখানে অংশ নেওয়া প্রতিযোগিদের একটা নির্দিষ্ট সময়ের মধ্যে জিততে হত।  পরবর্তীতে কেনেডি 'বিট দ্য ক্লক' ইভেন্টে আন্ডারটেকারের সাথে মুখোমুখি হয় এবং জিতে যায়।কিন্তু কেনেডি রয়েল র‍্যাম্বলে বাতিস্তার কাছে পরাজিত হয় এবং চ্যাম্পিয়নশিপ হারায়। জিমি-হেলমস এবং বোগিম্যান-দ্য মিজ এদের মধ্যকার দ্বন্দ্ব্ব বেশিদিন স্থায়ী ছিল না।  জিমি পরবর্তিতে তাতানকার সাথে দ্বন্দ্ব্বে জড়িয়ে পরে।
দর্শকসংখ্যা
দ্য রিচমন্ড কলিসীয়ামের একসাথে ১৩ হাজার দর্শক ধারণ ক্ষমতা ছিল।কিন্তু আর্মাগেডন  অণুষ্ঠানটির জন্য এর ধারণ ক্ষমতা কমানো হয়।  সর্বমোট ৮২০০ জন দর্শক অণুষ্ঠানটি সরাসরি উপভোগ করেন যা থেকে টিকিট বিক্রি  বাবদ ৪২৩,৫০০ ডলার আয় হয়।কানাডিয়ান ওয়েব পোর্টালের পেশাদারি কুস্তি বিভাগ ট্যাগ টিম ম্যাচটিকে সর্ব্বোচ্চ ৯ রেটিং দেয় ১০ এর মধ্যে।দ্য ইউনাইটেড স্টেট চ্যাম্পিয়ন এবং দ্য লাস্ট রাইড ম্যাচদুটো দশের মধ্যে সাত রেটিং পায়।অন্যদিকে মেইন ইভেন্টের ম্যাচটি সাড়ে পাঁচ রেটিং লাভ করে।
২০০৭ সালের জানুয়ারির ১৬ তারিখে সনি মিউজিক এন্টারটেইনমেন্ট থেকে সম্পূর্ণ অণুষ্ঠানটি ডিভিডিতে প্রকাশিত হয়।  ফেব্রুয়ারির ১৮ তারিখে বিলবোর্ডের ডিভিডি ডিস্ক বিক্রির চার্টে এটি ২ নাম্বারে উঠে আসে।যদিও এক সপ্তাহের মধ্যেই এটি ১০ম অবস্থানে নেমে যায়।  এটি একটানা ২ সপ্তাহ ধরে শীর্ষ দশে অবস্থান করে।মার্চের ৪ তারিখে এটি ১৭তম অবস্থানে নেমে যায়।
সার্বো-ক্রোয়েশীয় উইকিপিডিয়া
সার্বো-ক্রোয়েশীয় উইকিপিডিয়া হচ্ছে অনলাইন বিশ্বকোষ উইকিপিডিয়ার সার্ব-ক্রোয়েশীয় ভাষার সংস্করণ। সার্বো-ক্রোয়েশীয় উইকিপিডিয়া ২০০২ সালে যাত্রা শুরু করে এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। সার্বো-ক্রোয়েশীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
কার্বনিল মূলক
জৈব রসায়নে, কার্বনিল মূলক হল একটি কার্যকরী মূলক যাতে একটি কার্বন পরমাণু একটি অক্সিজেন পরমাণুর সাথে সমযোজী দ্বিবন্ধন দ্বারা যুক্ত থাকে (C=O)। বহু বৃহৎ কার্যকরী মূলকের অংশ হিসেবেও এটি উপস্থিত থাকে। কার্বনিল মূলক যুক্ত যৌগকে অনেক সময় কার্বনিল যৌগও বলা হয়।
কার্বনিল যৌগ
জৈব কার্বনিলের উদাহরণ হল ইউরিয়া ও কার্বামেট। অজৈব কার্বনিলের উদাহরণ কার্বন ডাই অক্সাইড ও কার্বনিল সালফাইড। কার্বনিলদের একটি বৈশিষ্ট্য পূর্ণ মূলক হল ডাইকার্বনিল, যা নানা রকম নতুন বৈশিষ্ট্য প্রদর্শন করে।
গঠন
জৈব যৌগের ক্ষেত্রে কার্বন ও অক্সিজেনের মধ্যবর্তী রাসায়নিক বন্ধন ১২০ পিকোমিটারের কাছাকাছি হয়ে থাকে।
অজৈব যৌগের যেমন কার্বন মনোক্সাইড এর ক্ষেত্রে এটি ১১৩ কার্বন ডাই অক্সাইড এর ক্ষেত্রে এটি ১১৬ ও ফসজিনের ক্ষেত্রে ১১৬ পিকোমিটার হয়।
সিস্টারস ইন ইসলাম
সিস্টারস ইন ইসলাম (এসআইএস) হল মালয়েশিয়ার নাগরিক সমাজের  একটি সংগঠন যা ইসলামের কাঠামোর মধ্যে নারীর অধিকার এবং সার্বজনীন মানবাধিকারের প্রচারে প্রতিশ্রুতিবদ্ধ। মুসলিম মহিলাদের অধিকার প্রচারের জন্য কুরআন দ্বারা নির্দেশিত সমতা, ন্যায়বিচার এবং স্বাধীনতার নীতির উপর নির্ভর করে এ এনজিওটি। এসআইএসের কাজটি হল ইসলামের নামে তৈরি করা নারীর প্রতি বৈষম্যমূলক  আইন ও নীতির বিরোধিতা করা। যেমন, এটি মালয়েশিয়ার ইসলামিক পারিবারিক এবং শরিয়া আইনের আওতায় থাকা সমস্যাগুলির বিরোধীতা করে। উল্লেখযোগ্য কয়েকটি সমস্যা হল: বহুবিবাহ, বাল্যবিবাহ, নৈতিক পুলিশিং,  ইসলামিক আইনি তত্ত্ব এবং আইনশাস্ত্র, হিজাব এবং বিনয়, নারীর প্রতি সহিংসতা এবং হুদুদ । এটি তার ইসলামি নারীবাদী গবেষণা এবং সমর্থনের জন্য বিখ্যাত।
ইতিহাস
"আল্লাহ তো ইসলামের ন্যায় ন্যায়পরায়ণ, তাহলে ইসলামের নামে প্রণীত আইন ও নীতি কেন অন্যায়ের সৃষ্টি করে?" সিস্টারস ইন ইসলাম (এসআইএস) এর প্রতিষ্ঠাতা সদস্যরা যখন ইসলামের নামে মুসলিম মহিলাদের প্রতি বৈষম্যের সমস্যার সমাধানের জন্য তাদের অনুসন্ধান শুরু করেছিলেন তখন তারা এই প্রশ্নের সবচেয়ে বেশি মুখোমুখি হয়েছিলেন।
এসআইএস ১৯৮৮ সালে গঠিত হয় এবং ১৯৯৩ সালে এসআইএস ফোরাম মালয়েশিয়া নামে একটি বেসরকারি সংস্থা হিসেবে নিবন্ধিত হয়। ইসলামে সিস্টারস নামটি একটি লেখকের নাম হিসাবে রাখা হয়েছে।
সিস্টারস ইন ইসলাম এর সহ-প্রতিষ্ঠাতা সাত মহিলা হলেন : জয়নাহ আনোয়ার, আমিনা ওয়াদুদ, আসকিয়া আদম, নোরানি ওসমান, রাশিদাহ আবদুল্লাহ, রোজ ইসমাইল এবং শরীফাহ জুরিয়াহ আলজেফরি। অন্যান্য সদস্যরা টনি কাসিম এর মতো কর্মীদের অন্তর্ভুক্ত করেছেন।
ডেলাওয়্যার রুট ৩০০
ডেলাওয়্যার রুট ৩০০ (ডিই ৩০০) ডেলাওয়্যার কেন্ট কাউন্টির ১১.৮১ মাইল (১৯.০৪ কিমি) দীর্ঘ রাজ্য মহাসড়ক। রুটটি এভারেট্‌স কর্নারের কাছে ম্যারিল্যান্ড সীমান্ত থেকে ম্যারিল্যান্ড রুট ৩০০(এমডি ৩০০) পর্যন্ত চলে গেছে। এখান থেকে রাস্তাটি উত্তরপূর্বে সিমার্নার দিকে চলে গেছে, যেখানে এটি ইউএস রুট ১৩(ইউএস ১৩) ও ডিই ৬ এর সংযোগস্থলে মিলিত হয়েছে। এর মধ্যে পথে, ডিই ৩০০ কেন্টন এবং ক্লেটনের শহর ও গ্রামের মধ্যদিয়ে চলে যায়। রাস্তাটি এভারে্‌টস কর্নারে ডিই ৪৪, কেন্টনের দক্ষিণ-পশ্চিমে ডিই ১১, কেন্টনে ডিই ৪২, কেন্টন ও ক্লেটনের মাঝে ডিই ১৫ এবং সিমার্নায় ডিই ৬ কে ছেদ করে চলে গেছে। ১৯২০ থেকে ১৯৩০ সালের মধ্যে রাস্তাটি সর্বপ্রথম ম্যারিল্যান্ড সীমান্ত ও ক্লেটনের মাঝে রাজ্য মহাসড়ক হিসেবে তৈরি করা হয় এবং ১৯৩৬ সালে এর নাম রাখা হয় ডিই ৩০০। ১৯৫০ সালে রুটটি বর্ধিত করে বর্তমান রূপে নিয়ে আশা হয়।
রুট বর্ণনা
ডিই ৩০০ শুরু হয়েছে ম্যারিল্যান্ড সীমান্তে, যেখানে এমডি ৩০০ নামে পশ্চিমে রাজ্যটির ভেতরে চলে গেছে। রাজ্য সীমানা থেকে রুটটি পূর্বে সাড্‌লার্সভিলে রোড নামে অবিভক্ত দুই লেনের রাস্তা হয়ে কৃষিজ এলাকা, বনজ এলাকা এবং কিছু বসতির মধ্যদিয়ে চলে গেছে। রাজ্য সীমানার কিছু পরেই রাস্তাটি এভারেট্‌স কর্নারে ডিই ৪৪ এর পশ্চিম প্রান্তে ছেদ করে। ডিই ১১ এর উত্তর প্রান্তে ছেদ করে ডিই ৩০০ পূর্ব-উত্তরপূর্ব দিকে চলে গেছে। কেন্টনে প্রবেশের পূর্বে একটি পরিত্যাক্ত রেললাইনকে ক্রস করে রুটটি উত্তরপূর্বে মোড় নিয়েছে। এই স্থানে রাস্তাটি প্রধান সড়কে রূপ নেয় এবং কিছু ঘরবসতি অতিক্রম করে শহরের মাঝে ডিই ৪২ এর সাথে ছেদ ঘটায়।
ইতিহাস
কেন্টনে ডিই ৪২, কেন্টন ও ক্লেটনের মাঝে ডিই ১৫ এবং সিমার্নায় ডিই ৬ কে ছেদ করে চলে গেছে। ১৯২০ থেকে ১৯৩০ সালের মধ্যে রাস্তাটি সর্বপ্রথম ম্যারিল্যান্ড সীমান্ত ও ক্লেটনের মাঝে রাজ্য মহাসড়ক হিসেবে তৈরি করা হয় এবং ১৯৩৬ সালে এর নাম রাখা হয় ডিই ৩০০। ১৯৫০ সালে রুটটি বর্ধিত করে বর্তমান রূপে নিয়ে আশা হয়।
বহিঃসংযোগ
চমে
মীর মুখতার আখ্যার
মীর মুখতার আখ্যার (১৬৫৩-১৭১৯) বালতিস্তানের নূরবাক্ষী মর্জাদার একজন সুফি পণ্ডিত ছিলেন। তিনি উপত্যকার সামাজিক বর্ণকে পাল্টাতে সাহায্য করেছিলেন। আখ্যার ছিলেন আবু সাঈদ সাউদা (গোড়ার দিকের  বালতিস্তান এবং কাশ্মীর-এর পণ্ডিত) এর পুত্র। তিনি বালতিস্তানের চারদিকে ১২টি খানকাহ প্রতিষ্ঠা করেছিলেন। আখিয়ার ফিকহ-ই-আহওয়াত (আইনশাস্ত্রের গ্রন্থ যা সিরাজ-উল-ইসলাম নামেও পরিচিত) বইটি অনুবাদ করেছিলেন যা তাঁর শিক্ষক শাহ সৈয়দ মুহাম্মদ নুরবখশ কাহিস্তানী আরবিতে রচনা করেছিলেন। তাঁর কবরটি খাপলুর কেরিসে অবস্থিত ।
হিন্দু-আরবি সংখ্যা পদ্ধতি
হিন্দু-আরবি সংখ্যা পদ্ধতি বিশ্বের সবচেয়ে বেশি ব্যবহৃত সংখ্যা পদ্ধতি। এর ব্যবহার অনেক ভাষায় দেখা যায়। পদ্ধতিটিতে দশটি অঙ্ক আছে: ০, ১, ২, ৩, ৪, ৫, ৬, ৭, ৮ এবং ৯। এ পদ্ধতিতে একাধিক অঙ্ককে পাশাপাশি বসিয়ে একটি মাত্র সংখ্যা হিসেবে পড়া হয়। সংখ্যাটিতে অঙ্কের অবস্থান অনুযায়ী সেটির মান নিরূপণ করা হয়। শূন্যের প্রতীক পদ্ধতিটির সাফল্যের চাবিকাঠি। ৫০০ খ্রিষ্টাব্দের দিকে ভারতীয় উপমহাদেশের গণিতবিদেরা পদ্ধতিটি উদ্ভাবন করেন। এ কারণে এটিকে হিন্দু-আরবি সংখ্যা পদ্ধতি বা হিন্দু সংখ্যা পদ্ধতিও বলা হয়।  মধ্যপ্রাচ্যে প্রথমে বাগদাদের গণিতবিদেরা সংখ্যা পদ্ধতিটি গ্রহণ করেন এবং আরও পশ্চিমের আরবদের কাছে এটিকে ছড়িয়ে দেন। উত্তর আফ্রিকার বেজাইয়া শহরে ইতালীয় পণ্ডিত ফিবোনাচ্চি প্রথম এই সংখ্যা পদ্ধতির সাথে পরিচিত হন। তার কাজের মাধ্যমে সমস্ত ইউরোপ পদ্ধতিটির সাথে পরিচিত হয়।
এড়াছিয়া
এড়াছিয়া একটি ছোট গ্রাম এটি ভাতার সিডি ব্লকের পূর্ব বর্ধমান জেলার পশ্চিম বঙ্গ, রাজ্যের অন্তর্গত। এখানে মোট পরিবারের সংখ্যা হল 609 টি। এড়াছিয়া গ্রাম থেকে জাতীয় হাইওয়ে পূর্ব বর্ধমানের দূরত্ব প্রায় ২0 কিলোমিটার (১2 মা) )।
ইতিহাস
আদমশুমারি ২০১১ এড়াছিয়া গ্রাম অবস্থানের কোড বা ভিলেজ কোড 319860। এড়াছিয়া গ্রামে অবস্থিত Bhatar এর তহশীল বর্ধমান পশ্চিমবঙ্গের ভারতে জেলা। ।
পরিবহন
প্রায় 20 কিলোমিটার (১2 মা) পূর্ব বর্ধমান, শহর থেকে এড়াছিয়া যাত্রা বাস এবং নিকটতম রেল স্টেশন ভাতার।। ।
জনসংখ্যা
বর্ধমানের এড়াছিয়া গ্রামে তফসিলি বর্ণের জনসংখ্যা রয়েছে। তফসিল জাতি (এসসি) গঠিত 25.41 % যখন তপশিলি উপজাতি (এসটি) ছিল 3.17 এড়াছিয়া গ্রামে মোট জনসংখ্যার%।
স্বাস্থ্যসেবা
ভাতারে নিকটতম গ্রামীণ হাসপাতাল (60 বিছানা সহ) ভাতার সিডি ব্লকের মূল চিকিৎসা সুবিধা প্রাথমিক স্বাস্থ্য কেন্দ্র রয়েছে। ।
লতা-পারুল
লতা-পারুল বা নীল-পারুল বা রসুন্ধি বা পারুল লতা (garlic vine), (বৈজ্ঞানিক নাম: Mansoa alliacea), একটি বিগনোনিসি পরিবারের লতা জাতীয় উদ্ভিদ। এটি উত্তর দক্ষিণ আমেরিকার স্থানীয় প্রজাতি এবং মধ্য আমেরিকা ও ব্রাজিলে বিস্তার লাভ করেছে। অনেকগুলো বড় বড় থোকায় এদের হালকা-বেগুনী বর্ণের ফুল ফোটে। এদের পাতায় রসুনের গন্ধ থাকায় এদেরকে রসুন্ধি নামেও ডাকা হয়। কলমে চাষ করা যায়। শিকড় থেকেও চারা গজায়। বহু কবিতায় এই ফুলের নাম এসেছে।
বিস্তৃতি
লতা-পারুল বিদেশে, বিশেষত উপযোগী জলবায়ুর দেশ (উদাহরণস্বরূপ) পুয়ের্তো রিকো, দক্ষিণ আফ্রিকা এবং ভারতে রপ্তানি করা হয়েছে। এটি ওয়েস্ট ইন্ডিজে চাষ করা হয়।
দক্ষিণ কোরিয়ায় ধর্ম
থাম্ব|200x200পিক্সেল|কোরিয়ার আনসানে বৌদ্ধ মন্দিরের পিছনে গড়ে ওঠা খ্রিস্টানদের গীর্জা। দক্ষিণ কোরিয়ার ধর্ম মূলত ২০১৫ সালের জাতীয় শুমারি অনুযায়ী অধিকাংশ (৫৬.১%) দক্ষিণ কোরিয়ার কোনো ধরনের প্রাতিষ্ঠানিক ধর্মের সাথে সম্পর্ক নেই এর উপরেই ভিত্তি করে আছে। যেসকল জনগোষ্ঠী ধর্মের সাথে সম্পৃক্ত তাদের মাঝে প্রায় ১৯ শতাংশ প্রটেস্ট্যান্ট মতবাদের খ্রিস্টান। এছাড়াও ২৫.৫ শতাংশ বৌদ্ধ ও ৭.৯ শতাংশ ক্যাথলিক মতবাদের অনুসারী। খুবই অল্প সংখ্যক কোরীয় নাগরিক কনফুসীয় ধর্ম, ওন বৌদ্ধ মতবাদ, ছন-দো মতবাদ, দেসান জিনরি-হো মতবাদ মেনে চলে।
অতীতে বৌদ্ধ ধর্ম প্রধান অবস্থানে থাকলেও ১৮শ ও ১৯শ শতাব্দীর দিকে এসে খ্রিস্টান ধর্ম এই দেশের জনসংখ্যার বিশাল অংশকে প্রভাবিত করছে। বিংশ শতাব্দীর মধ্য সময় পর্যন্ত উল্লেখযোগ্য সংখ্যক কোরীয় জনগোষ্ঠী খ্রিস্ট ধর্মে দীক্ষিত হয়েছে। কিন্তু ২০০০ সাল থেকে এই হার কমতে থাকে এবং ২০১২ সালের এক সমীক্ষায় ১৫.৫ শতাংশের মতো নাগরিক নাস্তিকতাকেই ধর্ম হিসেবে উল্লেখ করে। ২০১৫ সালের সমীক্ষা অনুসারে, যুব সমাজের অন্তত ৬৫% শতাংশের বেশি জনগোষ্ঠী কোনো ধরনের ধর্মের সাথে সম্পৃক্ত নয়।
১৯৪৫ এর পূর্বে
বৌদ্ধ ধর্মের আগমনের পূর্বে কোরীয়রা তাদের আদিবাসী সমাজে প্রচলিত ধর্মে বিশ্বাসী ছিল। এই ধর্ম মতে তারা মূলত মু (shamans) দ্বারা পরিচালিত হতো। ৩৭২ সালের দিকে প্রাক্তন চৈনিক ক্কিন প্রদেশের অংশ থাকা অবস্থায় কোরিয়ার উত্তরে গোগুরিও প্রদেশে বৌদ্ধ ধর্ম কোরীয় রূপ লাভ করে। সে সময়ে কোরীয় দ্বীপ তিনটি সাম্রাজ্য় - গোগুরিও, বেকজে এবং শিল্লা নামে  বিভক্ত হয়। পঞ্চম শতাব্দীতে এসে বৌদ্ধ ধর্ম দক্ষিণাঞ্চলে শিল্লা প্রদেশে প্রবেশ করে। কিন্তু ৫৫২ সালে উক্ত রাজ্যের প্রধান ধর্ম হিসেবে স্বীকৃতি পায়। গোগুরিও প্রদেশে পূর্বপুরুষদের প্রচলিত ধর্ম টিকে থাকলে বেক এবং শিল্লা রাজ্যে ধীর ধীরে বৌদ্ধ ধর্ম বিস্তার করতে থাকে। গোরিও রাজ্য অন্য রাজ্যদ্বয়ের সাথে একীভূত হলে (৯১৮-১৩৯২ সালে) বৌদ্ধ ধর্ম উক্ত অঞ্চলেও বিকশিত হতে থাকে এবং রাজনীতির হাতিয়ার হয়ে দাঁড়ায়।
জাপানের দখলে থাকা অবস্থায় (১৯১০-১৯৪৫) কোরীয় সমাজে প্রবল দেশাত্মবোধ মিশ্রিত খ্রিস্টান ধর্ম শক্তিশালী হতে থাকে। জাপানী শাসকেরা কোরীয় সিন্দো এর পরিবর্তে শিন্তো রাজ্য চাপিয়ে দিতে চাইলে তৎকালীন খ্রিস্টান ধর্মালম্বীরা শিন্তো ধর্মীয় নিয়মনীতি মানতে অস্বীকৃতি জানায়। উনবিংশ শতাব্দীতে এরপরে বিভিন্ন রকমের ধর্মীয় আন্দোলন সংঘটিত হয়। এর মাঝে আদিবাসী সমাজ থেকে আসা ছনদো ধর্ম উল্লেখযোগ্যভাবে বিস্তার লাভ করে।
১৯৪৫-বর্তমান
১৯৪৫ সালের কোরিয়া বিভাজন সমাজতান্ত্রিক ও সমাজতন্ত্র বিরোধী দুইটি  রাজ্যের সৃষ্টি করে। এর পূর্বে অধিকাংশ খ্রিস্টান ধর্মালম্বী কোরীয় বাসিন্দা দেশটির উত্তরে বসবাস করলেও, তারা দক্ষিণে পালিয়ে আসতে শুরু করে। প্রায় ১০ লক্ষের মতো মানুষ দক্ষিণ কোরিয়াতে এসে স্থায়ী হয়। অপরদিকে, ছনদো ধর্মে বিশ্বাসীরা দেশটির উত্তরেই থেকে যায়।
একই সময়ে নাটকীয় পরিবর্তন কোরীয় সমাজে আসতে থাকে। যার ফলে নতুন করে কোরীয় বৌদ্ধ ধর্ম প্রাণ ফিরে পায় এবং খ্রিস্টান ধর্মের গীর্জাগুলো প্রাতিষ্ঠানিকভাবে ধর্ম হিসেবে নিবন্ধিত হতে থাকে।
ছনদো ধর্ম
ছনদো ধর্ম (천도교 ছনদোগিয়ো) কনফুসীয় ধর্মের একটি মৌলিক শাখা, যা কোরিয়ার আদিবাসী সিনিদের মধ্য থেকে উৎপত্তি হয়েছে। সম্ভ্রান্ত পরিবারের সদস্য ছো জে -উ (১৮২৪-১৮৬৪) পূবের দীক্ষা বা দোংহাক এর ধর্মীয়করণ করার মাধ্যমে এই ধর্মের সূচনা করেন। ১৮৬০ সালে বিদেশী ধর্মের বিরুদ্ধে ছনদো ধর্ম প্রচার পেতে শুরু করে। এই ধর্মে বৌদ্ধ ও খ্রিস্টান ধর্মের দৃষ্টিভঙ্গি উভয়েরই সম্মেলন ঘটেছে, যা কিনা উনবিংশ শতাব্দীতে কোরিয়াতে চলমান পশ্চিমা প্রভাব। এই প্রভাবকে কোরীয় ইতিহাসে সহাক বলে অভিহিত করা হয়। ছো জে উ সাংজে বা হানুললিম (ঐতিহ্যবাহী শামান ধর্ম অনুসারে বিশ্বব্রহ্মান্ডের স্বর্গের স্রষ্টা) দ্বারা শারীরিক রোগ থেকে অব্যাহতি পাওয়ার পর এই ধর্মের প্রবর্তন করেন।
দোংহাক আন্দোলন সাধারণ মানুষের মাঝে এতটাই সাড়া ফেলে যে, ১৮৬৪ সালে চোসান সরকার ছো জে উ কে মৃত্যুদন্ডে দণ্ডিত করে। ফলস্বরূপ আন্দোলন আরো তীব্র হয় এবং তা রাজ সরকারে বিরুদ্ধে সংঘবদ্ধ হয়। ১৯৪৫ সালে কোরিয়া বিভাজনের পর বেশিরভাগ ছনদো ধর্মানুসারী উত্তর কোরিয়াতে চলে যায় এবং সেখানেই অধিকাংশের বসবাস।
কনফুসীয় ধর্ম
মাত্র হাতেগোনা কিছু কোরীয় কনফুসীয় (유교 ইউগিও)। কোরীয় বুদ্ধিজীবীরা ঐতিহাসিকভাবেই কোরীয় কনফুসীয় ধর্মের প্রবর্তন করেছেন। অবশ্য, চোসান সাম্রাজ্যের শেষের দিকে উনবিংশ ও বিংশ শতাব্দীতে এসে কনফুসীয় ধর্ম লোপ পেতে থাকে। যদিও কনফুসীয় ধর্মের শক্ত প্রভাব কোরিয়ার অন্য সকল ধর্মে এবং কোরীয় সংস্কৃতিতে কম-বেশি পরিলক্ষিত হয়। এমনকি এখনও কনফুসীয় শিষ্টাচার দেশটির রাজধানীসহ অনেক জায়গায় পালন করা হয়।
হিন্দু ধর্ম
হিন্দু ধর্ম (힌두교 হিন্দুগিও) দক্ষিণ কোরিয়ার ভারতীয় ও নেপালী অধিবাসীদের মাঝেই মূলত টিকে আছে। হিন্দু সংস্কৃতি যেমন যোগ ও বেদান্ত তরুণ দক্ষিণ কোরীয়দের আকর্ষণ কাড়ছে। রাজধানী সিউল অঞ্চলে দুইটি হিন্দু মন্দির রয়েছে।
ইসলাম
ইসলাম ধর্ম  (이슬람교 ইসল্লামগিও) অনুসারী প্রায় ৪০ হাজার মুসলমানের বসতি দক্ষিণ কোরিয়ায়। এদের বেশিরভাগই কোরীয় যুদ্ধের সময়ে ধর্মান্তরিত এবং দক্ষিণ ও দক্ষিণ পূর্ব-এশিয়ার অধিবাসী। দেশটির সর্ববৃহৎ মসজিদ সউল সেন্ট্রাল মসজিদ সিউলের ইতেওয়ানে অবস্থিত। এছাড়াও গুরুত্বপূর্ণ শহরগুলোতে ছোটখাটো মসজিদ রয়েছে।
শিন্তো
এই চাপিয়ে দেয়া ধর্মের পরিবর্তে ততকালীন কোরীয় সমাজে খ্রিস্টান ধর্ম ও গীর্জা প্রভাব বিস্তার করতে থাকে। এসকল গীর্জা কোরিয়ার স্বাধীনতার স্বপক্ষে অবস্থান নিয়েছিল।
শাহজাহান বেগম (ফার্স্ট লেডি)
শাহজাহান বেগম জামিয়া মিলিয়া ইসলামিয়ার চ্যান্সেলর ছিলেন যিনি ভারতের ফার্স্ট লেডি হিসেবে দায়িত্ব পালন করেন। তিনি ভারতের তৃতীয় রাষ্ট্রপতি জাকির হোসেনের সহধর্মিণী ছিলেন।
তিনি মুসলিম হিসেবে নিবিড়ভাবে পর্দাপ্রথা পালন করতেন বলে সীমিত পরিসরে পরিচিত।
হরণী ইউনিয়ন
হরণী ইউনিয়ন বাংলাদেশের নোয়াখালী জেলার অন্তর্গত একটি সাবেক প্রশাসনিক এলাকা।
অবস্থান
নোয়াখালী জেলার অন্তর্গত হাতিয়া উপজেলার মূল দ্বীপের উত্তর-পশ্চিমের উপদ্বীপের উত্তরাংশে ছিল হরণী ইউনিয়নের অবস্থান। এ ইউনিয়নের দক্ষিণে ছিল চর কিং ইউনিয়ন; পূর্বে হাতিয়া চ্যানেল ও সুখচর ইউনিয়ন; উত্তরে মেঘনা নদী, চানন্দী ইউনিয়ন (বর্তমানে বিলুপ্ত) ও লক্ষ্মীপুর জেলার রামগতি উপজেলার চর গাজী ইউনিয়ন এবং পশ্চিমে হাতিয়া চ্যানেল ও ভোলা জেলার তজুমদ্দিন উপজেলার সোনাপুর ইউনিয়ন।
ইতিহাস
হরণী ইউনিয়ন ছিল হাতিয়া উপজেলার আওতাধীন ১নং ইউনিয়ন পরিষদ, মেঘনা নদীর ভাঙ্গনের ফলে এটি বর্তমানে বিলুপ্ত।
দ্বীপ
right|thumb|[[ফিজির একটি দ্বীপ]]
thumb|An island in the [[Seine river (France)]] thumb|[[Ko Samui|Samui island, Surat Thani, Thailand]] thumb|A small island in [[Lower Saranac Lake in the Adirondacks in the U.S. ]] চারিদিকে পানি বা জল দ্বারা পরিবেষ্টিত ভূখণ্ডকে দ্বীপ বলা হয়। নিকটবর্তী একাধিক দ্বীপের গুচ্ছকে দ্বীপপুঞ্জ বলা হয়।
দ্বীপ প্রধানত দুই রকমের হয়—মহাদেশীয় দ্বীপ এবং মহাসাগরীয় দ্বীপ।এছাড়া কৃত্রিম দ্বীপও রয়েছে। মহাদেশীয় দ্বীপ হল মহাদেশের কোনো অংশ সমুদ্রের পানিতে ডুবে গিয়ে কিছু অংশ যদি স্থল দেখা যায় সেটা।আর মহাসাগরেরর মাঝে, স্থলের সংযোগ নাই এমন দ্বীপ হল মহাসাগরীয় দ্বীপ।
দ্বীপ শব্দটির উৎপত্তি হলো "দুই দিকে অপ (পানি) যার", অর্থাৎ চতুর্দিকে পানি বা জল বেষ্টিত ভূখণ্ড হতে।
নানাভাবে দ্বীপ সৃষ্টি হতে পারে, যেমন পলি সঞ্চিত হয়ে, আগ্নেয়গিরির অগ্ন্যুৎপাত থেকে, অথবা প্রবাল সঞ্চিত হয়ে। অস্ট্রেলিয়া মহাদেশকে অনেক সময় বিশ্বের বৃহত্তম দ্বীপ বলা হয়। এর পরেই রয়েছে গ্রিনল্যান্ড। বাংলাদেশের সেন্ট মার্টিন্স দ্বীপ একটি প্রবাল দ্বীপ। বাংলাদেশের বৃহত্তম দ্বীপ হলো ভোলা দ্বীপ।
ক্রিস্টি স্টিভেনস
ক্রিস্টি স্টিভেনস (অরেঞ্জ কাউন্টি, ক্যালিফোর্নিয়া, সেপ্টেম্বর ১২, ১৯৮৬) একজন মার্কিন পর্নোগ্রাফিক অভিনেত্রী।
প্রারম্ভিক বছর
ক্রিস্টির ইউক্রেনীয় এবং রুশ বংশোদ্ভূত। তিনি ক্যালিফোর্নিয়ার টেমেকুলাতে বেড়ে ওঠেন এবং সেখানের স্কুলেও পড়েন। তার অবসর সময়ে তিনি ব্যালে, ট্যাপ, জ্যাজ এবং হিপ-হপে নৃত্যশিল্পী হিসেবে অনুশীলন করতেন। এরপর তিনি সল্টলেক সিটির কলেজে ভর্তি হন, গণযোগাযোগে স্নাতক ডিগ্রি নেন। সেই সময় তিনি একটি সম্ভাব্য আইনজীবি হবার সিদ্ধান্ত নেন কিন্তু পরিবর্তে পর্ণ শিল্পে প্রবেশ করেন।
ফিনিশীয় উইকিপিডিয়া
ফিনিশীয় উইকিপিডিয়া (Suomenkielinen Wikipedia) হচ্ছে অনলাইন বিশ্বকোষ উইকিপিডিয়ার ফিনিশীয় ভাষার সংস্করণ। ফিনিশীয় উইকিপিডিয়া ২০০২ সালে যাত্রা শুরু করে এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। ফিনিশীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
টেস্ট ক্রিকেট রেকর্ডের তালিকা
টেস্ট ক্রিকেট রেকর্ড হলো টেস্ট ক্রিকেটে বিভিন্ন দল ও খেলোয়াড়ের যাবতীয় রেকর্ড, পরিসংখ্যান তুলে ধরা ও তুলনা করা। ক্রিকেট খেলায় টেস্ট ক্রিকেট এমন একটি ধারা বা পর্যায় যা আন্তর্জাতিক ক্রিকেট কাউন্সিলের বা আইসিসি'র পূর্ণাঙ্গ সদস্যদের নিয়ে খেলা হয়। আন্তর্জাতিক ক্রিকেট কাউন্সিলে সর্বমোট সদস্য দেশের সংখ্যা ১২টি। নামের আদ্যাক্ষর অনুযায়ী দেশগুলো হলো: আফগানিস্তান, অস্ট্রেলিয়া, বাংলাদেশ, ইংল্যান্ড, ভারত, আয়ারল্যান্ড, নিউজিল্যান্ড, পাকিস্তান, দক্ষিণ আফ্রিকা, শ্রীলঙ্কা, ওয়েস্ট ইন্ডিজ এবং জিম্বাবুয়ে। আভিজাত্যের প্রতীক হিসেবে খ্যাত টেস্ট ক্রিকেটে আফগানিস্তান ও আয়ারল্যান্ড নবীনতম দেশ হিসেবে অভিষেক ঘটায় ২০১৮ সালে। বর্তমানে টেস্ট, একদিনের আন্তর্জাতিক ক্রিকেট, টি-২০ ইত্যাদি বিভিন্ন ধরনের ক্রিকেট সমগ্র বিশ্বে খেলা হচ্ছে। তন্মধ্যে মূল খেলা হিসেবে টেস্ট খেলাকেই বিবেচিত করে থাকেন ক্রিকেটবোদ্ধারা। টেস্ট ম্যাচ একদিনের আন্তর্জাতিক খেলার চেয়ে ভিন্নতর ধাঁচের। খেলায় অংশগ্রহণকারী উভয় দল দু'টি করে ইনিংস খেলতে পারে এবং ইনিংসে নির্দিষ্ট কোন ওভার সংখ্যার সীমাবদ্ধতা নেই। টেস্ট ক্রিকেট ১ম শ্রেণীর ক্রিকেটের একটি উপ-সেট। তাই টেস্টের পরিসংখ্যান এবং রেকর্ডগুলোও ১ম শ্রেণীর ক্রিকেটে রেকর্ড হিসেবে বিবেচিত হয়। টেস্টের সময়সীমা বর্তমানে ৫ দিনের। মাঝে মাঝে দু'দিন পর একদিনের জন্য বিরতি দিয়ে পুনরায় আরো তিনদিন খেলার সময়সীমা যুক্ত হতে দেখা যায়। কিন্তু টেস্টের ইতিহাসে দেখা যায় যে, সম্পূর্ণ খেলাটির মেয়াদকাল তিন দিন থেকে শুরু করে অসীম সময় পর্যন্ত সীমাবদ্ধ ছিল।
শতক
সর্বাধিক টেস্ট শতক
কসোভো ভিলায়েত
এই প্রদেশটি অটোমান সমাজের একটি অণুজীব হিসাবে ছিল; এখানে ছিল বিভিন্ন জাতি এবং ধর্মের অনুসারীর সমাহার। যেমনঃ আলবেনিয়ান, সার্ব, বসনিয়াক মুসলিমগণ এবং অর্থোডক্স ও ক্যাথলিক উভয়ই মতালম্বী খ্রিস্টান অনুসারীগণ। প্রদেশটি ইহার কারিগরী জনসমৃদ্ধি ও গুরুত্বপূর্ণ কিছু শহরের (যেমন ইপেক; বর্তমান পেজা, Peć) এর জন্য বিখ্যাত ছিল, যেখানে স্বতন্ত্র উসমানীয় স্থাপত্য ও গণ স্নানাগার তৈরি করা হয়েছিল, যার কিছু কিছু আজও জনসম্মুখে দৃশ্যমান। আলবেনীয় জাতীয়তার জন্মস্থান, ১৮৭৮ সালে লীগ অফ প্রিজরেন সদস্যদের দ্বারা প্রিজরেনে প্রথম প্রকাশ করা হয়। থাম্ব| ১৩১৭ হিজরি, ১৮৯৯ গ্রেগরিয়ান এর সময়কালে অটোমান সাম্রাজ্যের প্রশাসনিক বিভাগগুলির একটি মানচিত্র, যেখানে কসোভো ভিলায়েত ও এর সানজাকগুলিকেও দেখানো হয়েছে। প্রথমে ১৮৭৮ সালের সান স্টেফানোর চুক্তি, তারপর একই বছর বার্লিনের সংশোধিত চুক্তি র ফলস্বরূপ, যা অটোমান সাম্রাজ্যকে বিভক্ত করেছিল, কসোভো অটোমান সাম্রাজ্যের জন্য প্রথম প্রতিরক্ষা লাইনে পরিণত হয়। তাই প্রদেশটিতে অটোমান সৈন্যদের বিশাল গ্যারিসন মোতায়েন করা হয়। ১৯১২ সালে প্রথম বলকান যুদ্ধের আগে, প্রদেশের আকার এবং অবস্থান সার্বিয়া এবং মন্টিনিগ্রোকে সাধারণ স্থল সীমান্ত হিসাবে দেখায় নাই। যুদ্ধের পরে, ভিলায়েতের প্রধান অংশ মন্টিনিগ্রো এবং সার্বিয়ার মধ্যে বিভক্ত হয়ে যায়। এবং সীমানাগুলিকে ১৯১৩ সালের লন্ডন চুক্তিতে আনুষ্ঠানিকভাবে স্বীকৃতি দেয়া হয়। ১৯১৪ সালের ১৪ মার্চ সার্বিয়া রাজ্যের সাথে শান্তি চুক্তির পর উসমানীয় সাম্রাজ্য শেষপর্যন্ত নতুন সীমানাকেও স্বীকৃতি দেয়।
প্রশাসনিক বিভাগ
ভিলায়েতের অধীনস্থ সানজাকসমূহ
উস্কুপ (স্কপিয়ে) ছিল প্রদেশের প্রশাসনিক রাজধানী এবং অন্যান্য গুরুত্বপূর্ণ শহরগুলির মধ্যে প্রিশ্তাইন (বাসিন্দা ১০,০০০ জন), ইপেক, মিত্রোভিচে এবং প্রিজরেন উল্লেখযোগ্য। কসোভো ভিলায়েত, বর্তমান মধ্য সার্বিয়া এবং মন্টিনিগ্রোর সাথে বর্তমান উত্তর আলবেনিয়ার কুকিশ পৌরসভা এবং পার্শ্ববর্তী অঞ্চল নিয়ে গঠিত সানজাক অঞ্চল জুড়ে বিস্তৃত ছিল। ১৮৮১ এবং ১৯১২ এর মধ্যে (এর চূড়ান্ত অধ্যায়), একে অভ্যন্তরীণভাবে বর্তমান উত্তর ম্যাসেডোনিয়া প্রজাতন্ত্রের অন্যান্য অঞ্চলগুলিকে অন্তর্ভুক্ত করার জন্য প্রসারিত করা হয়, যার মধ্যে বৃহত্তর শহুরে জনবসতি যেমন ইশ্তিপ, কুমানোভো এবং ক্রাতোভো অন্তর্ভুক্ত (মানচিত্র দেখুন )।
গঠন ১৮৭৭-৭৯
থাম্ব| কসোভো ভিলায়েত, ১৮৭৭-১৮৭৮ কসোভো ভিলায়েত ১৮৭৭ সালে বর্তমান কসোভোর চেয়ে অনেক বড় এলাকা নিয়ে গঠিত হয়, যেমন এতে প্লাভ,গুসিনজে এবং দিবারের আশেপাশের অঞ্চল নোভি পাজার সানজাক, নিশ সানজাক (১৮৭৮ সাল পর্যন্ত) ও অন্তর্ভুক্ত ছিল। এই অঞ্চলগুলি পুর্বে ইয়ালত-ই নিশ, উস্কুব সানজাক এবং ১৮৬৫ সালের পরে, ভিলায়েত-ই তুনা র অন্তর্গত ছিল। ১৮৬৮ সালে প্রিজরেন, দিবার, স্কপিয়ে এবং নিশের সানজাকগুলো নিয়ে ভিলায়েত-ই প্রিজরেন গঠন করা হয়, কিন্তু ১৮৭৭ সালে এর অস্তিত্ব আর খুঁজে পাওয়া যায় নি।
১৮৭৬-৭৮ সালের সার্বিয়ান-অটোমান যুদ্ধের সময় এবং পরে, ৩০,০০০ থেকে ৭০,০০০ মুসলমান, যাদের বেশিরভাগই আলবেনীয়, সার্ব সেনাবাহিনী কর্তৃক নিশ সানজাক থেকে বিতাড়িত হয় এবং কসোভো ভিলায়েতে আশ্রয় নেয়।
1878 সালে, কসোভোর বিলায়েত সহ আরও চারটি বিলায়েত নিয়ে আলবেনীয়রা লীগ অফ প্রিজরেন তৈরি করেছিল। লীগের উদ্দেশ্য ছিল উসমানীয় শাসন এবং সদ্য উদীয়মান বলকান দেশগুলির অনুপ্রবেশ প্রতিহত করা।
১৮৭৮ সালের গোড়ার দিকে কসোভোর ভিলায়েতে তথা আধুনিক উত্তর মেসিডোনিয়ার উত্তর প্রজাতন্ত্রে কুমানভো, ক্রিভা পালঙ্কা এবং ক্রাতোভোর জেলাগুলির (অটোমান কাজা) প্রশাসকদের সমাবেশে কুমানোভো বিদ্রোহের সূচনাপাত ঘটে। উদ্দেশ্য ছিল অটোমান সাম্রাজ্যের থেকে মুক্তি এবং সার্বিয়ার সাথে এটিকে একীভূত হওয়া। সার্বিয়া সেই সময়ে অটোমানদের সাথে যুদ্ধে লিপ্ত ছিল। সার্বিয়ান আর্মি ১১ জানুয়ারী ১৮৭৮ সালে নিস ও ৩১ জানুয়ারী ১৮৭৮ সালে ভ্রানজে স্বাধীন করবার পরপরই গেরিলা লড়াইয়ের মাধ্যমে বিদ্রোহ সক্রিয় হয়ে উঠে। বিদ্রোহীরা সার্বিয়ান সরকারের কাছ থেকে গোপন সাহায্য পেয়েছিল। যদিও উসমানীয়রা বিদ্রোহ দমন করতে সক্ষম হয়, তবুও বিদ্রোহ মাত্র চার মাস পর্যন্ত স্থায়ী হয়।
রুশ-তুর্কি যুদ্ধের (১৮৭৭-৭৮) পর বার্লিনের চুক্তি অনুযায়ী উসমানীয় সাম্রাজ্য প্রতিবেশী রাজ্যগুলির ক্ষমতা হারানোর ফলে প্রদেশটির সীমানা মোনাস্তির বিলায়েতে স্থানান্তরিত হয় এবং এর কিছু অভ্যন্তরীণভাবে অংশ সালোনিজা বিলায়েতে স্থানান্তরিত হয়। ১৮৭৯ সালে, নোভি পাজার সানজাকের পশ্চিম অংশগুলি, বার্লিন চুক্তি অনুসারে অস্ট্রো-হাঙ্গেরিয়ানদের দখলে চলে যায়। চুক্তি অনুযায়ী বসনিয়া ও হার্জেগোভিনা অস্ট্রো-হাঙ্গেরিয়ান দখলের চলে যায়। ১৯০৮ সাল পর্যন্ত এইভাবে ছিল।
একত্রীকরণ এবং সংকট ১৮৭৯-১৯১৩
থাম্ব| ভিলায়েতের মানচিত্র (1881-1913) ১৮৮০ এবং ১৯০২ সালে দুটি বড় প্রশাসনিক পরিবর্তন ঘটে। নোভি পাজার সানজাকের পশ্চিম অংশে অস্ট্রো-হাঙ্গেরিয়ান সামরিক উপস্থিতি মোকাবেলা করার জন্য, ১৮৮০ সালে একটি নতুন প্রদেশ তৈরি করা হয়। যাতে কাজা সহ প্লজেভলজা (তাশলিকা) সানজাক : প্লজেভলজা, প্রিজপোলজে এবং প্রিবোজ আন্তর্ভুক্ত। ১৯০২ সালে, মিত্রোভিকা এবং নোভি পাজারের কাজারা প্রিস্টিনা সানজাকে এবং বেরানের কাজা এবং রোজাজের কাজাগণ ইপেক সানজাকে স্থানান্তরিত হয়। একই সময়ে, কাজাগণ সেনিচে সানজাক তৈরি করেন, যাতে সেজেনিকা, নোভা ভারোস, বিজেলো পোলজে এবং লোয়ার কোলাসিন অন্তর্ভুক্ত।
১৯০১ সালে, আলবেনিয়ানরা উত্তর কসোভো এবং প্রিস্টিনায় সার্বদের উপর গণহত্যা চালায়।
১৯১০ সালে, প্রিস্টিনায় একটি আলবেনিয়ান-সংগঠিত বিদ্রোহ শুরু হয় এবং দ্রুতই এটি পুরো কসোভো বিলায়তে ছড়িয়ে পড়ে, যা তিন মাস স্থায়ী হয়। উসমানীয় সুলতান ১৯১১ সালের জুন মাসে আলবেনীয় অধ্যুষিত সমস্ত এলাকায় শান্তি মীমাংসার আলোচনার সময় কসোভো সফর করেন।
জনসংখ্যা এবং সামাজিক সংগঠন
কসোভো ভিলায়েতের জনসংখ্যার সংখ্যাগরিষ্ঠ অংশ মুসলিম আলবেনিয়ানরা গঠন করেছিল, যারা প্রধান শহরগুলির শহুরে-পেশাদার এবং জমিদার শ্রেণীর একটি গুরুত্বপূর্ণ অংশ ছিল। পশ্চিম কসোভোতে ৫০ হাজার জন বাসিন্দা ছিলো, যারা আলবেনিয়ান উপজাতীয় ব্যবস্থায় প্রভাবিত ছিল। সেখানে প্রতি বছর ৬০০ জন আলবেনিয়ান রক্তপাতের কারণে মারা যেত। ইয়াকোভা (Gjakovë) উচ্চভূমিতে ৮টি উপজাতি ছিল যারা প্রধানত মুসলিম ছিল এবং প্রিজরেনের কাছে লুমা এলাকায় ৫টি উপজাতি ছিল যার বেশিরভাগই মুসলিম। ইপেক শহরে ক্রিপ্টো-খ্রিস্টান লারামানগণ বাস করত, যারা ছিল ক্যাথলিক। ইস্কোদ্রা ভিলায়েতে তাদের সমকক্ষদের মতোই, কসোভার মালিসোরদের (পাহাড়ের বাসিন্দাদের) বিশেষ সুবিধা ছিল যেখানে তারা অনিয়মিত সৈন্য হিসাবে সামরিক পরিষেবা করার মাধ্যমে তারা কোনও কর প্রদান করেনি এবং সামরিক নিয়োগ এড়িয়েছিল। উচ্চভূমিবাসীদের মধ্যে অটোমান শাসন ছিল ন্যূনতম থেকে অস্তিত্বহীন এবং সরকারি কর্মকর্তারা যে কোনো ধরনের কর্তৃত্ব প্রয়োগের জন্য স্থানীয় ক্ষমতাধারীদের সাথে নিজেদের মিত্রতা করত। কসোভার আলবেনিয়ান ম্যালিসোররা তাদের পার্বত্য আইনের মাধ্যমে নিজেদের মধ্যে বিরোধ নিষ্পত্তি করেছিল এবং অটোমান কর্মকর্তারা তাদের ব্যবহার করা স্বায়ত্তশাসনকে অস্বীকার করেছিলেন। 1880-এর দশকে আলবেনীয় দৃষ্টিকোণ থেকে কসোভো ভিলায়েতের মধ্যে ইপেক, প্রিজরেন, প্রিস্টাইন, ইউস্কুপ এবং ইয়েনিপাজারের সানজাকগুলি গেগনিয়া অঞ্চলের অন্তর্গত ছিল।
মুসলিম বসনিয়াক যাদের মাতৃভাষা ছিল স্লাভিক তারা কসোভো ভিলায়েতের জনসংখ্যার একটি বিশাল সংখ্যক গঠন করেছিল এবং তারা প্রধানত ইয়েনিপাজার সানজাকে কেন্দ্রীভূত ছিল যেখানে বেশ কয়েকজন বিশিষ্ট বসনিয়াক জমির মালিক ছিলেন। রাশিয়া থেকে আসা সার্কাসিয়ান উদ্বাস্তুদের 1864 সালে অটোমান কর্তৃপক্ষ কসোভো ভিলায়েতের মধ্যে পুনর্বাসিত করেছিল, 1890-এর দশকে প্রায় 6,000 লোক ছিল এবং সাহায্যকারী সৈন্যদের প্রয়োজনে রাষ্ট্রকে সরবরাহ করেছিল।
কসোভো ভিলায়েতের উত্তরার্ধে অর্থোডক্স সার্বরা ছিল বৃহত্তম খ্রিস্টান গোষ্ঠী এবং পূর্বাঞ্চলের মধ্যে সংখ্যাগরিষ্ঠতা তৈরি করেছিল। অর্থোডক্স সার্বরা কনস্টান্টিনোপলের একুমেনিকাল প্যাট্রিয়ার্কেটের ধর্মীয় কর্তৃত্বের অধীনে ছিল এবং একটি মেট্রোপলিটান, প্রায়শই গ্রীক জাতিসত্তা, প্রিস্টাইনে বসবাস করত এবং প্রদেশের অর্থোডক্স জনসংখ্যার বিষয়ে সভাপতিত্ব করত। প্রিজরেনে 100 জন আবাসিক সেমিনারিয়ানের সাথে একটি সেমিনারি বিদ্যমান ছিল যাদের মধ্যে অনেকেই মন্টিনিগ্রো থেকে এসেছেন। 1860 এর দশক থেকে, সার্বিয়া কসোভোতে সার্বদের সমর্থন করার জন্য একটি সক্রিয় নীতি অনুসরণ করে যার ফলে ভিলায়েতে শিক্ষক পাঠানো, সার্ব স্কুলকে সহায়তা করার জন্য ভর্তুকি সরবরাহ করা এবং বেলগ্রেডে অধ্যয়নের জন্য বৃত্তি প্রদান করা। সার্ব সাংস্কৃতিক ক্লাবগুলি প্রধান নগর কেন্দ্রগুলিতে সক্রিয় ছিল যেখানে একটি বিশাল সার্বিয়ান জনসংখ্যা রয়েছে এবং কিছু স্থানীয় সার্বরা প্রদেশটিকে একটি বৃহত্তর সার্বিয়ায় ভবিষ্যত অন্তর্ভুক্ত করার সমর্থন করেছিল। প্রদেশের সার্ব স্কুলগুলিও কিছু মুসলিম আলবেনিয়ানকে ছাত্র হিসাবে আকৃষ্ট করেছিল। কয়েক হাজার অ্যারোমানিয়ান কসোভো ভিলায়েতে বসবাস করত। বুলগেরিয়ানরা কসোভো ভিলায়েতের দক্ষিণ অর্ধে বসবাস করত।
জনসংখ্যার পরিসংখ্যান
এখানে বিভিন্ন প্রদেশের জনসংখ্যার জাতিগত এবং ধর্মীয় অনুষঙ্গ সম্পর্কে বেশ কিছু পরিসংখ্যা দেওয়া হয়েছে।
১৮৮১-৮২
১৮৮১/৮২-১৮৯৩ সালের অটোমান সাধারণ আদমশুমারি অনুসারে কসোভো ভিলায়েতের জনসংখ্যা নিম্নরূপ:
১৯০১
উসমানীয় সালতামামি অনুসারে, ১৯০১ সালে, কসোভো ভিলায়েতে পাঁচটি সানজাক অন্তর্ভুক্ত ছিল: স্কোপজে, প্রিস্টিনা, প্রিজরেন, নোভি পাজার এবং প্লজেভলজার। এতে ৯,৬৪,৬৫৭ জন বাসিন্দা ছিল; দুই তৃতীয়াংশ মুসলমান এবং এক তৃতীয়াংশ খ্রিস্টান। মুসলমানরা ছিল মূলত আলবেনিয়ান এবং খ্রিস্টানরা ছিল বেশিরভাগ সার্ব। সালতামামিগুলোকে খ্রিস্টাঙ্গণ অবশ্য অনির্ভরযোগ্য উৎস বলে মনে করেন, কারণ, তারা কিছু জেলায় মহিলা জনসংখ্যা নিবন্ধন করেনি। কিন্তু পুরুষ জনসংখ্যার তুলনায় মহিলা জনসংখ্যার ভারসাম্য বজায় রেখেছে। যদিও এটি একটি সুপরিচিত সত্য যে, সা সময়, শুধুমাত্র সেইসব দেশেই নয়, বরং পুরো সার্বিয়াতেই পুরুষদের সংখ্যা মহিলাদের সংখ্যাকে ছাড়িয়ে গিয়েছিল। তাই তাদের আপত্তি গ্রহনযোগ্য নয়।
১৯০৬
ব্রিটিশ সাংবাদিক এইচ. ব্রেইলসফোর্ড ১৯০৬ সালে অনুমান করেছিলেন যে, কসোভোর জনসংখ্যার দুই-তৃতীয়াংশ আলবেনীয় এবং এক-তৃতীয়াংশ সার্বিয়ান। সবচেয়ে জনবহুল পশ্চিমাঞ্চলীয় জেলা গজাকোভা এবং পেজাতে প্রায় ৫০০০ সার্বিয়ানদের বিপরীতে ২০ থেকে ২৫ হাজার আলবেনিয়ান পরিবার রয়েছে বলে জানা যায়। ১৯০৯ সালে প্রকাশিত আলফ্রেড স্টেডের একটি মানচিত্রে দেখা যায় যে, সমসংখ্যক সার্বিয়ান ও আলবেনিয়ানরা এই অঞ্চলে বসবাস করে।
১৯১২
২১ ডিসেম্বর ১৯১২ সালে বেলজিয়ান ম্যাগাজিন Ons Volk Ontwaakt (আমাদের জাতি জাগ্রত) এ প্রকাশিত একটি নিবন্ধে আনুমানিক 827,100 জন বাসিন্দার উপস্থিতির কথা উল্লেখ করা হয়েছে:
অ্যাসের
অ্যাসের (মৃত্যু: আনুমানিক ৯০৯; জন অ্যাসের বা অ্যাসেরিয়াস মেনেভেনসিস নামেও পরিচিত ) ছিলেন ডাইফেডের সেন্ট ডেভিড’সের এক ওয়েলশ সন্ন্যাসী। তিনি ৮৯০-এর দশকে শেরবোর্নের বিশপ হয়েছিলেন। ৮৮৫ সাল নাগাদ মহান অ্যালফ্রেড তাঁকে সেন্ট ডেভিড’স ত্যাগ করে যে বিদ্বজ্জন চক্র অ্যালফ্রেড তাঁর রাজদরবারে সমবেত করেছিলেন তারই মধ্যে যোগ দেওয়ার জন্য অনুরোধ জানান। অসুস্থতার জন্য এক বছর সেরওয়েন্টে অতিবাহিত করে অ্যাসের অ্যালফ্রেডের অনুরোধ স্বীকার করে নেন।
৮৯৩ সালে অ্যাসের লাইফ অফ কিং অ্যালফ্রেড নামে অ্যালফ্রেডের একটি জীবনী রচনা করেন। পাণ্ডুলিপিটির একটি মাত্র অনুলিপিই বর্তমানে পাওয়া যায়, যা কটন লাইব্রেরির অংশ ছিল। মূল অনুলিপিটি ১৭৩১ সালে একটি অগ্নিকাণ্ডে নষ্ট হয়ে গিয়েছিল। কিন্তু তার আগেই সেটির একাধিক অনুলিপি করে নেওয়া হয়েছিল। অন্যান্য প্রাচীন লেখকদের দ্বারা গৃহীত অ্যাসেরের রচনাকর্মের উপাদানের সঙ্গে মিলিয়ে গ্রন্থটিকে পুনর্নির্মাণ করা সম্ভব হয়েছে। এই জীবনীটিই অ্যালফ্রেডের জীবন-সংক্রান্ত তথ্যের প্রধান উৎস। অন্য কোনও আদি ইংরেজ শাসক সম্পর্কে এত তথ্য পাওয়া যায় না, যতটা এই গ্রন্থের দৌলতে অ্যালফ্রেড সম্পর্কে জানা যায়। মহান গ্রেগরির প্যাস্টোরাল কেয়ার অনুবাদ ও সম্ভবত অন্যান্য রচনার কাজেও অ্যাসের অ্যালফ্রেডকে সহায়তা করেছিলেন।
অ্যালফ্রেড অক্সফোর্ড বিশ্ববিদ্যালয় স্থাপন করেছিলেন বলে যে কিংবদন্তিটি প্রচলিত ছিল, কখনও কখনও অ্যাসেরকে সেই কিংবদন্তির একটি উৎসসূত্র হিসেবে উল্লেখ করা হয়। প্রসঙ্গত উল্লেখ্য, অ্যালফ্রেড কর্তৃক অক্সফোর্ড বিশ্ববিদ্যালয় প্রতিষ্ঠার ধারণাটি বর্তমানে ভ্রান্ত বলে প্রমাণিত হয়েছে। এই দাবি উত্থাপনকারী একটি ক্ষুদ্র রচনাংশ উইলিয়াম ক্যামডেন তাঁর সম্পাদিত অ্যাসেরের লাইফ অফ কিং অ্যালফ্রেড গ্রন্থের ১৬০৩ সংস্করণে প্রক্ষেপণ করেছিলেন। লাইফ অফ কিং অ্যালফ্রেড গ্রন্থটি জালিয়াতি কিনা অর্থাৎ অল্পকাল পরের কোনও লেখকের লেখা কিনা সেই নিয়ে পর্যায়ক্রমিকভাবে সংশয় উত্থাপিত হলেও বর্তমানে এটিকে প্রায় বিশ্বজনীনভাবেই অকৃত্রিম বলে গ্রহণ করা হয়ে থাকে।
শ্রী মাধোপুর
শ্রী মাধোপুর (Sri Madhopur) ভারতের রাজস্থান রাজ্যের সিকার জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে শ্রী মাধোপুর শহরের জনসংখ্যা হল ২৮,৪৮০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে শ্রী মাধোপুর এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
লাভলী চৌধুরী
লাভলী চৌধুরী একজন সাবেক বাংলাদেশী পেশাদারী শ্যুটার। তিনি ১৯৯৯ দক্ষিণ এশীয় গেম্‌স-এ সাবরিনা সুলতানা ও কাজী শাহানা পারভীন-এর সাথে প্রণ রাইফেলের দলগত ইভেন্টে স্বর্ণ জয় করেন।
মাখনলাল চতুর্বেদী
পণ্ডিত মাখনলাল চতুর্বেদী  (৪ এপ্রিল ১৮৮৯ – ৩০ জানুয়ারি  ১৯৬৮) ছিলেন এক ভারতীয় কবি, সাহিত্যিক, প্রাবন্ধিক,  নাট্যকার এবং সাংবাদিক। ভারতের স্বাধীনতা সংগ্রামে তার  যোগদান এবং হিন্দি সাহিত্যে  'ছায়াবাদ'  তথা  'নিও রোমান্টিক' ধারার প্রবর্তনের জন্য প্রসিদ্ধি সর্বজন বিদিত।১৯৫৫ খ্রিস্টাব্দে তিনি প্রথম 'হিমতরঙ্গিনী' গ্রন্থের জন্য সাহিত্য অকাদেমি পুরস্কারে সম্মানিত হন।   ১৯৬৩ খ্রিস্টাব্দে ভারত সরকার তাঁকে  বেসামরিক সম্মান পদ্মভূষণে সম্মানিত করে।
জীবনের প্রথমার্ধ
মাখনলাল চতুর্বেদীর জন্ম ভারতের মধ্যপ্রদেশ রাজ্যের হোশঙ্গাবাদ জেলার বাবাই গ্রামে ১৮৮৯ খ্রিস্টাব্দের ৪ ঠা এপ্রিল। ষোল বৎসর বয়সে তিনি বিদ্যালয়ের শিক্ষক হন। পরে তিনি জাতীয়তাবাদী পত্রিকা 'প্রভা', প্রতাপ এবং 'কর্মবীর' এর সম্পাদক হন এবং বৃটিশ শাসনামলে বহুবার কারারুদ্ধ হন।  স্বাধীনতার পর সরকারের পক্ষ না নিয়ে সামাজিক অপশক্তি বিরুদ্ধে মত পোষণ ও সোচ্চার হন এবং মহাত্মা গান্ধীর আদর্শে শোষণমুক্ত সমাজব্যবস্থার সমর্থন করেন।
সাহিত্যজীবন
হিন্দিতে রচিত তার উল্লেখযোগ্য গ্রন্থ গুলি হল-
তার উল্লেখযোগ্য কবিতাগুলি হল -
উত্তরাধিকার
তার স্মৃতিতে ১৯৮৭ খ্রিস্টাব্দ হতে  ভারতীয় কবিদের শ্রেষ্ঠ কীর্তির জন্য বার্ষিক  মাখনলাল পুরস্কার প্রদান ছাড়াও মধ্যপ্রদেশ সাহিত্য অকাদেমি  তথা মধ্যপ্রদেশ সাংস্কৃতিক পরিষদ প্রতি বৎসর মাখনলাল চতুর্বেদী সমারোহের আয়োজন করে।
মধ্য প্রদেশের ভোপালে মাখনলাল চতুর্বেদী রাষ্ট্রীয় রাষ্ট্রীয় পত্রকারিতা এবং সমাচার বিশ্ব বিদ্যালয়কে তার সম্মানে নামকরণ করা হয়েছে
ডোমিনিকা ফুটবল অ্যাসোসিয়েশন
ডোমিনিকা ফুটবল অ্যাসোসিয়েশন (Dominica Football Association; এছাড়াও সংক্ষেপে ডিএফএ নামে পরিচিত) হচ্ছে ডোমিনিকার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭০ সালে প্রতিষ্ঠিত হয়েছে। এটি প্রতিষ্ঠার ২৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর ডোমিনিকার রাজধানী রোজোয় অবস্থিত।
এই সংস্থাটি ডোমিনিকার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ডোমিনিকা প্রিমিয়ার লীগ এবং ডোমিনিকা প্রথম বিভাগের মতো প্রতিযোগিতার সকল কার্যক্রম পরিচালনা করে। বর্তমানে ডোমিনিকা ফুটবল অ্যাসোসিয়েশনের সভাপতির দায়িত্ব পালন করছেন গ্লেন এতিয়েন এবং সাধারণ সম্পাদকের দায়িত্ব পালন করছেন সম্পাদক।
পোল্যান্ডের ভূগোল
পোল্যান্ড মধ্য ইউরোপের একটি দেশ, যা জার্মানি র পূর্বে অবস্থিত। সাধারণভাবে পোল্যান্ড উত্তরে বাল্টিক সাগর থেকে শুরু হওয়া একটি ধারাবাহিক সমভূমি যা দক্ষিণে কার্পেথীয় পর্বতমালা পর্যন্ত বিস্তৃত। বাল্টিক সাগরের উপকূলে প্রাকৃতিক পোতাশ্রয়ের সংখ্যা খুব কম। কেবল গদান্স্‌ক-গদিনিয়া -সোপোত অঞ্চল এবং উত্তর-পশ্চিম কোণার শ্চেচিন অঞ্চলে প্রাকৃতিক পোতাশ্রয় রয়েছে। উত্তর-পূর্ব পোল্যান্ড অঞ্চলটি হ্রদ জেলা নামে পরিচিত। জনবিরল ও গহীন অরণ্যে আবৃত এই অঞ্চলে কৃষি ও শিল্প সম্পদের পরিমাণ কম। হ্রদ জেলার দক্ষিণ ও পশ্চিমে এক বিরাট সমভূমি দক্ষিণ-পশ্চিমে চেক প্রজাতন্ত্রের ও স্লোভাকিয়ার সীমান্তে সুডেটীয় পর্বতমালা পর্যন্ত, এবং দক্ষিণ-পূর্বে কার্পেথীয় পর্বতমালা পর্যন্ত চলে গেছে।
পোল্যান্ড উত্তর-দক্ষিণে ৮৭৬ কিমি এবং পূর্ব-পশ্চিমে ৬৮৯ কিমি দীর্ঘ। অভ্যন্তরীণ জলাশয় গণনায় ধরে এর আয়তন ৩,১২,৮৪৩ বর্গকিমি। পোল্যান্ডের পশ্চিমে জার্মানি, দক্ষিণে চেক প্রজাতন্ত্র ও স্লোভাকিয়া, পূর্বে ইউক্রেন ও বেলারুস, এবং উত্তর-পূর্বে লিথুয়ানিয়া ও রাশিয়ার কালিনিনগ্রাদ প্রদেশ।
পূর্বেশ্বর শিবমন্দির
পূর্বেশ্বর শিবমন্দির ভারতের ওড়িশা রাজ্যের ভুবনেশ্বরে অবস্থিত একটি শিবমন্দির। এটা ভুবনেশ্বরের পুরান শহরের কাঁচা শাহীতে অবস্থিত। মন্দিরটি ১৩ শতকে নির্মিত এবং সচল আছে। বর্তমানে মন্দিরটি পূর্বেশ্বর মন্দির উন্নয়ন সংঘের অধীনে আছে।
বর্ণনা
এটা লিঙ্গরাজ মন্দির থেকে ৩০০ মিটার পূর্বে গ্যারেজ চকের দিকে যাওয়া রাস্তার বামপাশে অবস্থিত। স্থানীয় জনশ্রুতি অনুযায়ী মন্দিরের অধিষ্ঠাতা দেবতার নাম পূর্বেশ্বর কারণ মন্দিরটি লিঙ্গরাজ মন্দিরের পূর্বে অবস্থিত। অন্য তিনদিকের উত্তরে উত্তরেশ্বর, দক্ষিণে বরুনেশ্বর, পশ্চিমে পশ্চিমেশ্বর মন্দির অবস্থিত।
স্থাপত্যশৈলী
মন্দিরটিতে একটি একটি বিমান ও একটি জগমোহন ছিলো। বিমানটি পঞ্চরথ এবং জগমোহন নভরথ। মন্দিরটি একটি সীমানা প্রাচীর দিয়ে ঘেরা। মন্দিরটির মূলগঠন ধ্বসে পড়েছে। বর্তমানে পভাগ অংশ এবং সংস্কারকৃত জগমোহন টিকে আছে। বিমান ও জগমোহনের পরিমাপ যথাক্রমে ৬.৯৫ বর্গমিটার এবং ৭.২০ বর্গমিটার। মন্দিরটির দৈর্ঘ্য ১৫.০০ মিটার এবং প্রস্থ ৭.২০ মিটার।
প্রেসিডেন্ট গার্ড রেজিমেন্ট
প্রেসিডেন্ট গার্ড রেজিমেন্ট (পিজিআর) বঙ্গভবনে অবস্থিত বাংলাদেশের রাষ্ট্রপতির নির্বাহী অফিসের একটি সত্তা, রাষ্ট্রপতির বিদেশ ভ্রমণ, রাষ্ট্রপতির সাধারণ যাতায়াত, চিকিৎসা সহায়তা ও জরুরি চিকিৎসা সেবা, এবং আতিথেয়তা পরিষেবা সহ সকল ধরনের নিরাপত্তা, সামরিক সহায়তা নিশ্চিত করে। পিজিআর এর প্রধান হলেন রাষ্ট্রপতির সামরিক সচিব এবং প্রেসিডেন্ট গার্ড রেজিমেন্টের কমান্ডার। রাষ্ট্রপতি জিয়াউর রহমান ১৯৭৬ সালে এই বাহিনী গঠন করেন। সেই সময় এটি প্রেসিডেন্সিয়াল সিকিউরিটি ফোর্স নামে পরিচিত ছিল। ১৯৮২ সালে রাষ্ট্রপতি হুসেন মুহাম্মদ এরশাদ এটি পূনর্গঠন করেন এবং একটি পূর্ণাঙ্গ বাহিনী হিসাবে উন্নীত করেন এবং সেই সময় এটির নাম পরিবর্তন করে নির্ধারণ করা হয় এবং নতুন নাম প্রেসিডেন্ট গার্ড রেজিমেন্ট।
ইতিহাস
১৯৮২ সালে পুনর্গঠন করা হয় এবং রাষ্ট্রপতি এবং অন্যান্য দেশের রাষ্ট্রপ্রধান ও উচ্চপদস্থ কূটনৈতিক কর্মকর্তাদের নিরাপত্তা প্রদান এই বাহিনীর লক্ষ্য হিসাবে নির্ধারন করা হয়।
লক্ষ্য এবং কার্যপরিধি
বাংলাদেশের রাষ্ট্রপতি, বাংলাদেশের প্রধানমন্ত্রী তাদের পরিবারের নিকটতম সদস্যদের এবং বিধিবদ্ধ আইন এবং সরকার সিদ্ধান্ত হিসাবে গুরুত্বপূর্ণ ব্যক্তিদের নিরাপত্তা প্রদান এই বাহিনীর প্রধান দায়িত্ব।
রাষ্ট্রপতির সকল দেহরক্ষী এই অফিসের অধীনে নিয়োগ করা হয়। অন্যান্য দেশের রাষ্ট্রপ্রধান, সরকার প্রধানরা এই সুরক্ষা পেয়ে থাকেন।
প্রেসিডেন্ট গার্ড রেজিমেন্টের এর কমান্ডার একজন সেনাবাহিনীর মেজর জেনারেল যিনি রাষ্ট্রপতির সামরিক সচিব হিসাবে দায়িত্ব পালন করেন, তার পদমর্জাদা মার্কিন যুক্তরাষ্ট্রের হোয়াইট হাউসের সামরিক অফিসারের সমতুল্য। তিনি সরাসরি রাষ্ট্রপতির কাছে রিপোর্ট করেন।
কমান্ডেন্ট সাধারণত একজন ব্রিগেডিয়ার জেনারেল হয়ে থাকেন, যিনি দৈনন্দিন প্রশাসন কাজের দায়িত্বে নিয়োজিত থাকেন।
আট প্লাটুন সৈন্যের সমন্বয়ে এই বাহিনী গঠন করা হয় আর প্রতিটি প্লাটুনের নেতৃত্বে থাকেন একজন মেজর অথবা ক্যাপ্টেন পদমর্জাদার কর্মকর্তা। এই রেজিমেন্টর সদস্যদের পোশাক বাংলাদেশ সেনাবাহিনীর অন্যন্য বাহিনীর থেকে আলাদা এবং এই বাহিনীর সদস্যদের পোশাকের সাথে আগ্নেয়াস্ত্র বহন করা র অনুমতি রয়েছে, এমনকি শান্তিকালীন সময়ও।
ফিলিপাইন সাগর
ফিলিপাইন সাগর হচ্ছে ফিলিপাইনের পূর্ব ও উত্তরপূর্বে অবস্থিত একটি প্রান্তিক সমুদ্র যেটি ভূপৃষ্ঠের আনুমানিক অঞ্চল দখল করে রয়েছে। ফিলিপাইন সাগর প্লেট সমুদ্রটির তল গঠন করেছে, যা পশ্চিমের উত্তর প্রশান্ত মহাসাগর একটি অংশ গঠন করেছে। এটির দক্ষিণ পশ্চিমে রয়েছে ফিলিপাইন দ্বীপপুঞ্জের (লুজন, কাটান্ডুয়ানেস, সামার, লেইতে এবং মিন্দানাও) ; দক্ষিণপূর্বে হালমাহেরা, মোরোতাই, পালাউ, ইয়াপ, এবং উলিথি; পূর্ব দিকের মারিয়ানাস, গুয়াম সহ, সাইপান, এবং তিনিয়ান; উত্তরপূর্বে বনিন এবং ইয়ো জিমা; উত্তরে জাপানি দ্বীপপুঞ্জের হনসু, শিকোকু, এবং কিউশু ;উত্তর পশ্চিমে রুকু দ্বীপপুঞ্জ ; এবং পশ্চিমে তাইওয়ান।
সমুদ্রটিতে একটি জটিল এবং বিচিত্রপূর্ণ সমুদ্রতলদেশীয় প্রাণ রয়েছে। ভূতাত্ত্বিক ত্রুটি এবং ফাটল অঞ্চলের একটি সিরিজ দ্বারা এটির তল একটি কাঠামোগত অববাহিকায় গঠিত হয়েছে। আইল্যান্ড আর্কেস, যা আসলে এই অঞ্চলে ভূত্বকীয় পাতের কার্যকলাপের কারণে মহাসাগরীয় উপরিভাগের উপরে প্রবাহিত শৈলশিরাগুলিকে প্রসারিত করে, যা উত্তর, পূর্ব ও দক্ষিণে ফিলিপাইন সাগরকে আবদ্ধ করে রেখেছে। ফিলিপাইন দ্বীপপুঞ্জের, রুকু দ্বীপপুঞ্জ, মেরিয়ানা হচ্ছে এর উদাহরণ। ফিলিপাইনের সাগরের আরেকটি অনন্য বৈশিষ্ট্য হচ্ছে গভীর সমুদ্র খাতের উপস্থিতি, এগুলোর মধ্যে ফিলিপাইন ট্রেঞ্চ এবং মারিয়ানা ট্রেঞ্চ, হচ্ছে এই গ্রহের গভীরতম বিন্দু।
অবস্থান
ফিলিপাইন সাগরের পশ্চিমে রয়েছে ফিলিপাইন এবং তাইওয়ান, উত্তরে জাপান, পূর্বে মারিয়ানাস এবং দক্ষিণে পালাউ অবস্থিত। সংলগ্ন সমুদ্রগুলোর মধ্যে অন্তর্ভুক্ত রয়েছে সিলেবিস সাগর যেটি মিন্দানাও এবং দক্ষিণে ছোট দ্বীপসমূহ দ্বারা বিভক্ত, দক্ষিণ চীন সাগর ফিলিপাইন দ্বারা বিভক্ত, এবং পূর্ব চীন সাগর রুকু দ্বীপপুঞ্জ দ্বারা বিভক্ত।
ব্যাপ্তি
আন্তর্জাতিক হাইড্রোগ্রাফিক সংস্থা ফিলিপাইন সাগরকে সংজ্ঞায়িত করেছে "ফিলিপাইন দ্বীপপুঞ্জের পূর্ব উপকূলের উত্তর প্রশান্ত মহাসাগর এলাকা" হিসেবে, নিম্নরূপে বেষ্টিত করেছে: পশ্চিম দিকে পূর্ব ভারতীয় দ্বীপপুঞ্জ, দক্ষিণ চীন সাগর এবং পূর্ব চীন সাগরের পূর্ব সীমা পর্যন্ত।
উত্তর দিকে কুইশু-এর দক্ষিণ-পূর্ব উপকূল, অন্তর্দেশীয় সাগরের দক্ষিণ ও পূর্ব সীমানা এবং হনসু দ্বীপের দক্ষিণ উপকূল পর্যন্ত।
পূর্ব দিকে বোনিন, ভলকানো এবং লাদ্রোন (মারিয়ানা) দ্বীপপুঞ্জে জাপানের নিকটে সংযুক্ত শৈলশিরা পর্যন্ত, এই সমস্তগুলো ফিলিপাইন সাগরের অন্তর্ভুক্ত।
দক্ষিণ দিকে গুয়াম, ইয়াপ, পিলিউ (পালাউ) এবং হালমাহেরা দ্বীপপুঞ্জের সঙ্গে সংযুক্ত একটি রেখা পর্যন্ত।
ভূতত্ত্ব
ফিলিপাইন সাগর প্লেট ফিলিপাইন সাগরের তল গঠন করেছে। ফিলিপাইন মোবাইল বেল্টের নিচে এটির সাবডাকসান ফিলিপাইন দ্বীপপুঞ্জ এবং পূর্ব তাইওয়ানের অধিকাংশ বহন করে। দুটি প্লেটের মধ্যে রয়েছে ফিলিপাইন ট্রেঞ্চ।
সামুদ্রিক জীববৈচিত্র্য
ফিলিপাইন সাগরে রয়েছে আয়তনের বৃহৎ সামুদ্রিক অঞ্চল, এবং ২.২ মিলিয়ন কিমি২ এর একটি একচেটিয়া অর্থনৈতিক অঞ্চল। ইন্দো-মালয়-ফিলিপাইন দ্বীপপুঞ্জের দেশগুলির তুলনায় ফিলিপাইনের প্রতি ইউনিট এলাকায় সর্বাধিক সংখ্যক সামুদ্রিক প্রজাতি রয়েছে, এবং এটিকে সামুদ্রিক জীববৈচিত্র্রের উপকেন্দ্র হিসাবে চিহ্নিত করা হয়েছে। কোরাল ট্রায়াঙ্গলে অন্তর্ভুক্ত হওয়ার পাশাপাশি ফিলিপাইন সাগরে ৩,২২২ টি মাছের প্রজাতি, ৪৮৬ টি প্রবাল প্রজাতি, ৮০০ টি সামুদ্রিক উদ্ভিদ প্রজাতি, এবং ৮২০ বেন্থিক শেত্তলার প্রজাতি অন্তর্ভুক্ত রয়েছে, যেখানে ভার্দে আইল্যান্ড পাসেজকে "সামুদ্রিক মাছের জৈব বৈচিত্র্য কেন্দ্রের কেন্দ্র" হিসাবে অভিহিত করা হয়। তার এই অঞ্চলের মধ্যে, তেত্রিশটি স্থানীয় প্রজাতির মাছ হিসাবে চিহ্নিত করা হয়েছে, যার মধ্যে রেছে নীল দাগের এঞ্জেল ফিশ (চিটোডন্টোপ্লাস কেরুউলোপুন্টাটাস) এবং সামুদ্রিক মাগুর মাছ (এরিয়াস ম্যানিলেন্সিস)। ফিলিপাইন সামুদ্রিক অঞ্চল বিপন্ন সামুদ্রিক প্রজাতির জন্য একটি প্রজনন এবং প্রতিপালনের স্থল হয়ে উঠেছে, যেমন তিমি হাঙ্গর (রিনকোডন টাইপুস), ডগং (ডগং গুগন), এবং বৃহৎ মুখের হাঙ্গর (মেগচাষমা পেলাগিওস)।
কোরাল ট্রায়াঙ্গল
কোরাল ট্রায়াঙ্গল, অথবা ইন্দো-মালয় ত্রিভুজ, সামুদ্রিক জীব বৈচিত্র্যের বিশ্ব কেন্দ্র হিসাবে বিবেচিত হয়, এটির মোট সামুদ্রিক এলাকা প্রায় ২ মিলিয়ন বর্গ কিলোমিটার। এটি মালয়েশিয়া, ইন্দোনেশিয়া, ফিলিপাইন, পূর্ব তিমুর, পাপুয়া নিউ গিনি এবং সলোমন দ্বীপপুঞ্জ এর ক্রান্তীয় জলকে পরিবেষ্টন করে রয়েছে। ফিলিপাইন কোরাল ট্রায়াঙ্গলের শীর্ষে অবস্থিত, যা কোরাল ট্রায়াঙ্গলের এলাকা দখল করে রেখেছে, কোরাল ট্রায়াঙ্গলে  থেকে  এলাকায় দেশটির প্রবাল প্রাচীর এলাকা অবস্থিত, যেখানে ৫০০ টিরও বেশি প্রজাতির স্লেক্র্যাকটিনিয়ান বা পাথুরে প্রবাল রয়েছে, এবং ১২টি স্থানীয় প্রবাল প্রজাতিও এছাড়া এখানে চিহ্নিত করা হয়েছে।
পৃথিবীর প্রবাল প্রজাতির ৭৫% কোরাল ট্রায়াঙ্গেলটিতে রয়েছে যা প্রায় ৬০০ বিভিন্ন প্রজাতির হতে পারে বলে অনুমিত হয়, সাথে রয়েছে ২০০০ টিরও বেশি বিভিন্ন ধরনের প্রবালপ্রাচীরের মাছ। এটি সামুদ্রিক কচ্ছপের বিশ্বের সাতটি প্রজাতির ছয়টির বাসস্থান, এগুলো হচ্ছে শিকরেঠুঁটি সাগর কাছিম, মুগুরমাথা সাগর কাছিম, বড় চামট সাগর কাছিম, সবুজ সাগর কাছিম, জলপাইরঙা সাগর কাছিম, এবং সামুদ্রিক কচ্ছপ। এখন পর্যন্ত, কোরাল ট্রায়াঙ্গলে পাওয়া বৈচিত্র্যের কোন একক ব্যাখ্যা নেই, কারণ বেশিরভাগ গবেষক প্লেট টেকটনিকসের মত ভূতাত্ত্বিক ঘটনাগুলির বৈচিত্র্যকে দায়ী করেছেন।
এটি ১২০ মিলিয়ন মানুষের জীবিকা সরবরাহ ও সহায়তা করতে সাহায্য করে এবং এটি ফিলিপাইনের উপকূলীয় সম্প্রদায়গুলিকে এবং বিশ্বব্যাপী আরো লক্ষ লক্ষকে খাদ্য সরবরাহ করতে সক্ষম। কোরাল ট্রায়াঙ্গলে তিমি হাঙ্গর মাছের প্রজাতির পর্যটন এই সম্প্রদায়গুলির জন্য আয়ের স্থায়ী উৎস হিসাবে কাজ করে। ফিলিপাইন ছাড়াও, কোরাল ত্রিভুজের মধ্যে পাওয়া সামুদ্রিক উৎসের বিশ্ব জুড়ে উচ্চ অর্থনৈতিক মান আছে। কোরাল ট্রায়াঙ্গেলের আশেপাশের দেশগুলি খাদ্য নিরাপত্তা, জীবিকা, জীব বৈচিত্র্য এবং অর্থনৈতিক উন্নয়নের জন্য সংরক্ষণ ও স্থায়িত্বের দিক থেকে বিকাশের জন্য প্রযুক্তিগত সহায়তা এবং দক্ষতার সাথে তাদের স্থানীয়দের সরবরাহ করতে সহায়তা করে।